A határozat ellen kifogást nyújtottak be, melynek alapján az Alkotmánybíróság 135/2008. (XI. 20.) AB számú határozatával megsemmisítette az OVB határozatát, és a bizottságot új eljárásra utasította. Az Alkotmánybíróság határozatában megállapította, hogy az Országos Választási Bizottság határozatának meghozatalát követõen az Országgyûlés az egészségbiztosítási pénztárakról szóló 2008. évi I. törvényt 2008. június 6. napjával hatályon kívül helyezte. E tény miatt a hatályon kívül helyezett törvényrõl kezdeményezett népszavazás az állampolgárokat félrevezeti.
Az Alkotmánybíróság több határozatában is [2/1993. (I. 22.) AB, 25/1999. (XI. 22.) AB, 28/1999. (VII. 7.) AB, 40/1999. (XII. 21.) AB, 50/2001.(XI. 22.) AB, 48/2003. (X. 27.) AB határozatok] kifejtett következetes gyakorlatára tekintettel azonban az Alkotmány nem módosítható választópolgári kezdeményezésre induló népszavazással.